
	COMISIA JURIDICĂ, 

DE DISCIPLINĂ ŞI IMUNITĂŢI
	
	  Bucureşti, 13 octombrie 2011
  Nr.  Pl .x 372/2011


RAPORT
asupra  propunerii legislative pentru modificarea şi completarea Ordonanţei Guvernului nr.26/2000 privind asociaţiile şi fundaţiile, cu modificările şi completările ulterioare


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi  a fost sesizată spre dezbatere, în fond, cu propunerea legislativă pentru modificarea şi completarea Ordonanţei Guvernului nr.26/2000 privind asociaţiile şi fundaţiile, cu modificările şi completările ulterioare, trimisă cu adresa nr. Pl.x.372 din 23 mai 2011,  înregistrată cu nr. 31/542  din  24 mai 2011.
Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera  Deputaţilor este  Cameră decizională. 
Senatul, în calitate de primă Cameră  sesizată, a respins iniţiativa legislativă în şedinţa din data de 16 mai 2011. 

Consiliul Legislativ  a avizat favorabil, cu observaţii şi propuneri,  iniţiativa legislativă, conform avizului nr. 57 din 19 ianuarie 2011.
Guvernul României, prin punctul de vedere transmis cu adresa nr.528 din 4 martie 2011, nu susţine adoptarea acestei iniţiative legislative.

Comisia pentru drepturile omului, culte şi problemele minorităţilor a transmis un aviz negativ cu adresa nr. 25/281 din 16 iunie 2011.
Comisia pentru administraţie publică, amenajarea teritoriului şi echilibru ecologic a  transmis un aviz negativ cu adresa nr. 26/260  din 14 iunie 2011.
Propunerea legislativă supusă dezbaterii are ca obiect de reglementare modificarea Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, în scopul eliminării interferenţei executivului în chestiuni de competenţa puterii judecătoreşti, aşa cum se arată în cadrul Expunerii de motive.
În conformitate cu prevederile art. 61 din Regulamentul Camerei Deputaţilor, membrii Comisiei  au examinat iniţiativa legislativă mai sus menţionată, punctul de vedere ale Guvernului şi avizul favorabil al Consiliului Legislativ în şedinţa din  12 octombrie 2011.
Din numărul total de 23 de  membri ai Comisiei juridice, de disciplină şi imunităţi au participat la şedinţă 16 deputaţi.
La şedinţă au participat, în calitate de invitaţi, doamna Lidia Barac – secretar de stat în Ministerul Justiţiei şi doamna Nicoleta Miclăuş – consilier juridic în Ministerul Justiţiei.

În urma dezbaterii, membrii Comisiei au hotărât, cu unanimitate de voturi, să propună plenului Camerei Deputaţilor adoptarea propunerii legislative pentru modificarea şi completarea Ordonanţei Guvernului nr.26/2000 privind asociaţiile şi fundaţiile, cu modificările şi completările ulterioare, cu amendamentele redate în Anexă.
În raport de obiectul şi conţinutul său, propunerea legislativă  face parte din categoria legilor ordinare.
PREŞEDINTE,                  SECRETAR
            Daniel BUDA        Gabriel ANDRONACHE
Consilier parlamentar,            
Paul Şerban
ANEXA
AMENDAMENTE ADMISE
	Nr. crt.
	OG 26/2000
	Text propunere legislativă
	Comisia juridică (autor amendament)
	Motivare

	1.
	
	Lege pentru modificarea Legii nr. 34/2010 pentru completarea art. 7 din Ordonanţa nr. 26/2000 privind asociaţiile şi fundaţiile
	Lege pentru modificarea Ordonanţei Guvernului nr. 26/2000 cu privire la asociaţii şi fundaţii

Autor: Comisia juridică, de disciplină şi imunităţi
	Pentru respectarea normelor de tehnică legislativă

	2. 
	
	Articol unic. - Legea nr. 34/2010 pentru completarea art. 7 din Ordonanţa Guvernului nr. 26/2000 privind asociaţiile şi fundaţiile, publicată în Monitorul Oficial al României, Partea I, nr. 151/9 martie 2010, se modifică şi va avea următorul cuprins:
	Articol I. – Ordonanţa Guvernului nr. 26/2000 cu privire la asociaţii şi fundaţii, publicată în Monitorul Oficial al României, Partea I, nr. 39 din 31 ianuarie 2000, aprobată cu modificări şi completări prin Legea nr. 246/2005, cu modificările şi completările ulterioare, se modifică şi se completează după cum urmează:
Autor: Comisia juridică, de disciplină şi imunităţi
	Pentru respectarea normelor de tehnică legislativă

	3.
	(3)Este interzisă utilizarea în denumirea asociaţiei a unor sintagme sau cuvinte susceptibile să creeze confuzie cu denumirea unor autorităţi sau instituţii publice de interes naţional ori local
	
	1. Alineatul 3 al articolului 7 se modifică şi va avea următorul cuprins:

    (3) Este interzis ca denumirea asociaţiei să fie identică sau asemănătoare până la confuzie cu denumirea altei persoane juridice fără scop patrimonial, constituite potrivit prevederilor prezentei ordonanţe.  Astfel, o denumire este susceptibilă de a fi apropriată, dacă nu aparţine unei alte persoane juridice fără scop patrimonial  de acelaşi fel -  asociaţie, fundaţie sau federaţie -  prin înscrierea ei anterioară in registrul naţional. 
Autor : Comisia juridică, de disciplină şi imunităţi
	Având în vedere că teza finală a alin. (3) are caracter explicativ raportat la ipoteza textului, este necesară introducerea adverbului astfel.

	4.
	(31)Prin sintagme sau cuvinte susceptibile să creeze confuzie cu denumirea unor autorităţi sau instituţii publice de interes naţional sau local se înţelege includerea în denumirea asociaţiei a unor termeni precum: «comisariat», «inspectorat», «gardă», «academie», «autoritate», «consiliu», «agenţie» sau derivatele acestora.
	Art. 7, alin. (31) se abrogă
	2. Alineatele (31) şi (32) al articolului 7 se modifică şi va avea următorul cuprins:

(31) Este interzisă utilizarea în denumirea asociaţiei a unor sintagme sau cuvinte susceptibile să creeze confuzie cu denumirea unor autorităţi sau instituţii publice. Prin sintagme sau cuvinte susceptibile să creeze confuzie cu denumirea unor autorităţi sau instituţii publice se înţelege includerea în denumirea asociaţiei a unor termeni şi expresii, precum: «comisariat», «inspectorat», «gardă», «autoritate», «consiliu», «agenţie», politia, jandarmerie, protecţia consumatorilor   sau derivatele acestora. 

Autor: dep. Gabriel Andronache
	

	
	(32)Înscrierea unei asociaţii folosind în denumirea sa cuvintele «naţional» sau «român» ori derivatele acestora se realizează numai cu acordul prealabil al Secretariatului General al Guvernului.
	Art. 7, alin. (32) se abrogă


	(32) Înscrierea unei asociaţii folosind în denumirea sa cuvintele «naţional»  «român» ori derivatele acestora, precum şi academie, se realizează numai cu acordul prealabil al Secretariatului General al Guvernului.

Autor – dep. Bogdan Ciucă
	Topica textului a fost modificată, denumirea academie a fost introdusă după sintagma ori derivatele acestora, întrucât în forma propusă s-ar fi instituit obligaţia solicitării acordului prealabil şi pentru cuvântul academic, fiind un derivat ala academiei, ceea ce ar fi mult mai restrictiv .

	5.

6.
	(4)În cazul nerespectării dispoziţiilor alin. (3), Ministerul Justiţiei va refuza motivat eliberarea dovezii disponibilităţii denumirii.
	
	3. La articolul 7, după alineatul 32 se introduc trei noi alineate, alin. (33) (34),  şi (35), cu următorul cuprins:

(33) Este interzis ca denumirea asociaţiei să fie identică sau asemănătoare până la confuzie cu denumirea oricărei structuri profesionale constituite in baza legii şi care funcţionează în acord cu aceasta, cum ar fi: Barou, Cameră, Uniune, Institut, Consiliu, precum şi altele asemenea.

Autor: dep. Gabriel Andronache

(34) Este interzis, sub sancţiunea nulităţii absolute a actului constitutiv si a statutului  ca o filiala sau sucursală  sa poarte o altă denumire decât cea a asociaţiei sau fundaţiei care o constituie.
Autor: dep. Gabriel Andronache
(35) Interdicţiile cu privire la denumire prevăzute pentru asociaţii şi fundaţii sunt aplicabile, în mod corespunzător, şi federaţiilor. 

Autor: dep. Gabriel Andronache
4. Alineatul (4) al articolului 7 se modifică şi va avea următorul cuprins:
(4) In cazul nerespectării dispoziţiilor alin. (3)- (33) şi (35), Ministerul Justiţiei va refuza motivat eliberarea dovezii disponibilităţii denumirii.
Autor: Comisia Juridica, de disciplină şi imunităţi
	Teza finală a alin. (3), astfel cum a fost modificată a fost mutată ca alineat distinct, respectiv alin. (33) datorită faptului că interdicţia prevăzută la alin. (3) se referă la persoane juridice fără scop lucrativ constituite în temeiul OG nr. 26/2000, în timp ce teza finală se referă la structuri profesionale constituite în temeiul altor legi speciale, respectiv, Legea nr. 51/1995 , Legea nr. 36/1996, precum şi altele asemenea.

Sancţiunea este dizolvarea şi nu nulitatea absolută. Este vorba despre o persoană juridică şi nu despre un act juridic.

Sintagma structură asociată într-o federaţie ar trebui eliminată întrucât potrivit prevederilor art. 35 din OG nr. 26/2000, în vigoare, prin structură asociată într-o federaţie se înţelege o asociaţie, ori, după caz, o fundaţie. Astfel sancţiunea prevăzută la alin. (35) este deja cuprinsă în alineatele de mai sus. Considerăm oportun însă reiterarea interdicţiei la art. (35) pentru federaţii.

În acest sens, propunem reformularea textului.

Pentru CORELARE

	7.
	(21)În cadrul procedurii de verificare a legalităţii cererii de înscriere şi a documentelor prevăzute la art. 7 alin. (2), judecătorul desemnat de preşedintele instanţei verifică respectarea dispoziţiilor art. 7 alin. (3) şi poate dispune, prin încheiere motivată, înscrierea asociaţiei în Registrul asociaţiilor şi fundaţiilor, chiar dacă există un refuz motivat al Ministerului Justiţiei de a elibera dovada disponibilităţii denumirii, pe care îl apreciază ca neîntemeiat.
	
	5. La articolul 8, alineatul  (21) va avea următorul cuprins:

(21)În cadrul procedurii de verificare a legalităţii cererii de înscriere şi a documentelor prevăzute la art. 7 alin. (2), judecătorul desemnat de preşedintele instanţei verifică respectarea dispoziţiilor art. 7 alin. (3)- (35) şi poate dispune, prin încheiere motivată, înscrierea asociaţiei în Registrul asociaţiilor şi fundaţiilor, chiar dacă există un refuz motivat al Ministerului Justiţiei de a elibera dovada disponibilităţii denumirii, pe care îl apreciază ca neîntemeiat.

Autor: Comisia juridică, de disciplină şi imunităţi
	CORELARE

	8. 
	(3)Dispoziţiile art. 7 alin. (1), (3) şi (4), ale art. 8-12 şi ale art. 14 se aplică în mod corespunzător.
	
	6. Alineatul (2) al articolului 17 va avea următorul cuprins: 
   (3)Dispoziţiile art. 7 alin. (1), (3) – (35) şi (4), ale art. 8-12 şi ale art. 14 se aplică în mod corespunzător.

Autor: Comisia juridică, de disciplină şi imunităţi
	Corelare

	9.
	ART. II
Asociatiile si fundatiile legal constituite la data intrarii in vigoare a prezentei legi isi pastreaza denumirile chiar in conditiile incadrarii in prevederile art. 7 alin. (31) si (32) din Ordonanta Guvernului nr. 26/2000 cu privire la asociatii si fundatii, aprobata cu modificari si completari prin Legea nr. 246/2005, cu modificarile ulterioare, precum si cu completarea adusa prin prezenta lege
	
	ART.II (1) Asociaţiile, fundaţiile sau federaţiile legal constituite la data intrării în vigoare a prezentei legi au obligaţia sa-si modifice denumirea, în conditiile incadrarii in prevederile art. 7 alin. (3), (31),  (33), (34) şi (35) din Ordonanta Guvernului nr. 26/2000 cu privire la asociatii si fundatii, aprobata cu modificari si completari prin Legea nr. 246/2005, cu modificarile ulterioare, precum şi prin cele aduse prin prezenta lege.
(2) Neîndeplinirea obligaţiei prevăzută la alin (1) în termen de 6 luni de la intrarea în vigoare  a prezentei legi  are consecinţă dizolvarea de drept şi radierea din Registrul asociaţiilor şi fundaţiilor în condiţiile legii. .

(3) Constatarea dizolvării se realizează prin hotărârea instanţei în a cărei circumscripţie se află sediul persoanelor juridice prevăzute la alin. (1), la cererea oricărei persoane interesate.
Autor: dep. Gabriel Andronache


	Enumerarea nu cuprinde şi alin. (32), întrucât dispoziţiile acestui alineat nu se încadrează în ipoteza textului.
Pentru simplificarea textului şi pentru o mai bună înţelegere au fost introduse sancţiunile nerespectării prevederilor alin. (1) în cadrul alin. (2) . Nu am mai reiterat prevederile care se refereau la modalitatea radierii întrucât acestea sunt deja prevăzute expres în cadrul art. 70 alin. (3) si, respectiv. 71 alin. (1). 

S-a impus introducerea unui alin. (3) în care să se precizeze expres modalitatea de constatare a dizolvării.


Consilier parlamentar, Paul Şerban

